Document ID: 32003L0095

Direktiva Komisije 2003/95/ES
z dne 27. oktobra 2003
o spremembi Direktive 96/77/ES o posebnih merilih čistosti aditivov za živila razen barvil in sladil
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 89/107/EGS z dne 21. decembra 1988 o približevanju zakonodaj držav članic o aditivih za živila, ki se smejo uporabljati v živilih, namenjenih za prehrano ljudi [1], kakor je bila spremenjena z Direktivo 94/34/ES Evropskega parlamenta in Sveta [2], in zlasti člena 3(3)(a) Direktive,
po posvetovanju z Znanstvenim odborom za prehrano,
ob upoštevanju naslednjega:
(1) Direktiva 95/2/ES Evropskega parlamenta in Sveta z dne 20. februarja 1995 o aditivih za živila razen barvil in sladil [3], kakor je bila nazadnje spremenjena z Direktivo 2001/5/ES [4], določa seznam snovi, ki se smejo uporabljati kot aditivi v živilih, razen barvil in sladil.
(2) Direktiva Komisije 96/77/ES [5], kakor je bila nazadnje spremenjena z Direktivo 2002/82/ES [6], določa merila čistosti aditivov, navedenih v Direktivi 95/2/ES.
(3) Znanstveni odbor za prehrano je v svojem mnenju s 6. maja 2002 sklenil, da je treba prisotnost etilen oksida zmanjšati pod mejo detekcije. Zato je treba ta pomembni kriterij za obstoječa merila čistosti, določena v Direktivi 96/77/ES, ustrezno prilagoditi.
(4) Skladno s tehničnim napredkom je treba prilagoditi obstoječa merila čistosti za natrijev nitrat E 251 in beta ciklodekstrin E 459.
(5) Upoštevati je treba specifikacije in analizne postopke za aditive, določene v Codex alimentarius Skupnega strokovnega odbora FAO/WHO za aditive za živila (JECFA).
(6) Direktivo 96/77/ES je torej treba ustrezno spremeniti.
(7) Ukrepi, predvideni s to direktivo, so v skladu z mnenjem Stalnega odbora za prehransko verigo ljudi in zdravstveno varstvo živali -
SPREJELA NASLEDNJO DIREKTIVO:
Člen 1
Priloga k Direktivi 96/77ES se spremeni kot je navedeno v Prilogi k tej direktivi.
Člen 2
Države članice sprejmejo zakone in druge predpise, potrebne za uskladitev s to direktivo, najpozneje do 1. novembra 2004. O tem takoj obvestijo Komisijo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
Člen 3
Živila, ki so že na trgu ali so bila označena pred 1. novembrom 2004 in ki niso v skladu s to direktivo, je dovoljeno prodajati, dokler se zaloge ne porabijo.
Člen 4
Ta direktiva začne veljati 20. dan po njeni objavi v Uradnem listu Evropske unije.
Člen 5
Ta direktiva je naslovljena na države članice.
V Bruslju, 27. oktobra 2003

Labels: 0
3
17